作者:李曾伯
標題:沁園春
內容:雪山有緣，白首重來，信不偶然。悵愴悽未洗，平戎何策，英靈不絕，賴蜀多賢。耆舊二三，甲兵百萬，力障狂瀾回巨川。秋聲靜，共巍樓把酒，自足籌邊。何人為我盞天。焉用此客星留井躔。正柴桑慄裡，稻肥蟹健，松江笠澤，蓴美鱸鮮。百計求閒，一歸未得，便得歸閒能幾年。持公賦，待後堂新唱，誇語彭宣。